
మనీలా : చైనా దూకుడు పెరుగుతున్న నేపథ్యంలో ప్రధాన మంత్రి నరేంద్ర మోదీ వ్యూహాత్మక నిర్ణయం తీసుకున్నారు. 2018 జనవరిలో జరిగే భారతదేశ గణతంత్ర దినోత్సవాలకు 10 ఆసియాన్ దేశాధినేతలను ముఖ్య అతిథులుగా ఆహ్వానించారు.మనీలాలో జరిగిన 15వ ఆసియాన్-ఇండియా సమ్మిట్లో మోదీ మాట్లాడుతూ ఆగ్నేయాసియా దేశాల ప్రయోజనాలు, శాంతియుత అభివృద్ధికి ఉపయోగపడేవిధంగా నిబంధనల ఆధారంగా ప్రాంతీయ భద్రత యంత్రాంగాన్ని ఏర్పాటు చేయడం కోసం భారతదేశం సహకరిస్తుందని చెప్పారు. వచ్చే జనవరి 25న న్యూఢిల్లీలో జరిగే ఇండియా-ఆసియాన్ ప్రత్యేక సదస్సులో మరింత పటిష్ట బంధం ఏర్పడాలన్నారు. భారతదేశ 69వ గణతంత్ర దినోత్సవాలకు ముఖ్య అతిథులుగా ఆసియాన్ దేశాధినేతలకు 125 కోట్ల భారతీయులు స్వాగతం పలుకుతున్నారన్నారు.

maneela : chaina dookudu perugutunna nepathyamlo pradhaana mantri narendra modii vyuuhaatmaka nirnayam teesukunnaru. 2018 janavarilo jarige bharatadesa ganatantra dinotsavaalaku 10 asian deshaadhinetalanu mukhya atithulugaa aahvaaninchaaru.maneelaalo jarigina 15va asian-india sammitlo modii maatlaadutuu agneyasia deshaala prayojanaalu, saantiyuta abhivruddhiki upayogapadevidhamgaa nibandhanala aadhaaramgaa praantiiya bhadrata yantraamgaanni erpaatu cheyadam kosam bharatadesam sahakaristundani cheppaaru. vache janavari 25na newdhilleelo jarige india-asian pratyeka sadassulo marinta patishta bandham erpadaalannaaru. bharatadesa 69va ganatantra dinotsavaalaku mukhya atithulugaa asian deshaadhinetalaku 125 kotla bhaaratheeyulu swaagatam palukutunnaarannaaru.